দুহান কৌশলনো (mechanism) কোন ভ্যারিয়্যান্ট আহান কমতই না বাড়তই উহান হারপানি য়াকরের। আহান  অইলতা প্রাকৃতিক নির্বাচন, যে প্রাকৃতিক পদ্ধতিলো আগদে জীবগোষ্ঠী আহানর সুবিধাদায়ক বৈশিষ্ট্যর অধিকারী  সদস্য বা ভ্যারিয়্যান্টর সংখ্যা বাড়ের বারো কালক্রমে ঔতা ঔ জীবগোষ্ঠীর সাধারণ (common) বৈশিষ্ট্যত সিলরগা,  বারো আরাক আগদে ক্ষতিকর বা কম সুবিধাদায়ক বৈশিষ্ট্যসম্পন্ন ভ্যারিয়্যান্ট উতার সংখ্যা কমাদের, যেহানরকা ঔরে  ভ্যারিয়্যান্টউতা তাপ্প তাপ্প বিরল (rare) অয়া আইতারা। এহার কারণহান অইলতা, পারিপার্শ্বিক পরিবেশর লগে  সুবিধাজনক বৈশিষ্ট্যর সদস্যউতা নিয়াম দিন জিঙতা অয়া থাইতারা বারো বপকরে শৌশুমারা জরম দেনা পারতারা।  এসাদে বংশপরম্পরাত ঔরে বৈশিষ্ট্যউতা বংশগতভাবে থাঙনার প্রজন্মউতাৎ বপিয়া সঞ্চারিত অর।